

**Агроөнеркәсiп кешенiнiң мемлекеттiк мұқтажын қамтамасыз ету үшiн материалдық-техникалық ресурстардың төлем жөнiндегi есеп айырысу-ақша құжаттарының өңделуi мен жүруiн тездету туралы**

Қазақстан Республикасы Премьер-министрiнiң өкiмi 23 сәуiр 1993 ж. N 157-ө

      Агроөнеркәсiп кешенiнiң мемлекеттiк мұқтажын қамтамасыз ету үшiн
материалдық-техникалық ресурстардың төлем жөнiндегi есеп айырысу-ақша
құжаттарының өңделуi мен жүруiн тездету мақсатында:
  
      Ауылшарминiнiң, "Қазастықөнiмi" концернiнiң, "Қазтамақ-өнеркәсiбi"
МҚБ, "Қазагроөнеркәсiптехника" республикалық бiрлестiгiнiң,
"Қазмелиорация" концернiнiң, "Қазагрожөнмаш-холдинг" компаниясының және
Қазауылшаракадемиясының айналымына 1993 жылғы 25 сәуiрден бастап, "АӨҚ
Меммұқтажы" белгiсiмен 0401002 нысандағы қиғаш қызыл жолақты төлемдiк
тапсырма енгiзiлгенi жөн деп танылсын.
  
      Қазақстан Республикасының Ұлттық банкi және агроөнеркәсiп кешенiнiң
ұйымдары мен кәсiпорындарына қызмет көрсететiн коммерциялық банктер
аталған төлемдiк тапсырмаларды төлеуге қабылдауды және барынша қысқа
мерзiмде өңдеуге тиiстi бақылауды қамтамасыз етсiн.
  
  
       Премьер-министрi

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК